
Midi Tradvaijos draugai! 

Pradėdami naujus metus, linkime juos Dievo palaimos. Vesuteikia Tis mums 
ne Tik žemiškų gėrybių, bet ypač tvirtumo tikėjime, pažangos dvasiniame gyvenime 
Zr W0lumOo gerame. Šie metai teveda ius arčiau prie Dievo, nes mūsų trumpas 
gyvenimas yra ne kas kita, kaip tik kelias pas Jį. 


Laikas praeina taip greitai — štai ir mes mespėjome paruošti sekančio 
„Aplžnkraščio“ numerio laiku ir taib, kaib norėjome. 


Su džiaugsmu prisimename Advento pradžios rekolekcijų dieną, 0 taib bat šv. 
Ignaco dvasinių pratybų kursą. Galima teigti, jog dėl jų buvo verta stengtis. 
Norėtume, kad vis daugiau žmonių atrastų šiuos malonių šaltinius. 


Taip pai galvojome, kaip galėtume padėti jums geriau pažinti savo tikėjimą ir 
gyventi pagal jį. Cia labai praverstų reguliari ir teisinga katechezė. Mes svarstome 
įvairias galimybes ir tikimės greitai pradėti. 


Girdėjome, kad vis daugiau žmonių pageidauja tradicinių šv. Mišžų. 
Vyskupai jau sulaukė prašymų Vilniuje ir Kaune, tačiau juos atmetė. Toks 
vyskupų elgesys tikrai nesutinka su popiežiaus valia. Atsisakymas leisti laikyti 
Zradiūnės Mišias grindžiamas tuo, jog leidimas joms esą galioja tik Vakarų 
Europos šalyse, kur veikia šv. Pijaus X brolija. Taliau tokia nuomonė aiškiai 
prieštarauja Tesai. Jau popiežius Jonas Paulius II paskyrė kardinolų komisiją 
svarstyti klausimą, ar tradicinės Mišios buvo uždraustos. Tikslus komisijos 


atsakymas bino: Ne! 


Tikrai verta atidžiai perskaityti knygą „Tradicinės ir Naujosios Mišios“ 
(kurią galima įsigyti knygynuose ar pas mus), taib pat popiešiaus šv. Pijaus V bulę 
„Ono primuo terpore“, kuria Jis iškilmingai patvirtino visas esminės Šv. Mišių 
dalis visiems laikams ir grieštai uždraudė kam nors daryti kliūtis jas laikyti. 
Šventasis popiežius norėjo, kad būtų laikomasi tradicinio Mišių ritualo, kaip kad 
mes tr darome: „Vaib pat apaštaliniu autoritetu bei šo laiško galia AIŽIAIIS 
sutinkame ir leidžiame, kad jie nuo šiol sektų tiktai šiuo Mižšiolu giedant ar 
skaitant Mišias bet kurioje bažnyčioje be jokio sąžinės skrupulo ir 
neušstraukdami jokių bausmių, nuosprendžių ar cenzūrų, žr galėtų juo laisvai bei 
kistinai naudotis.“ 


Mielai norėtume tai vėl priminti ir parisų VISKUDIS. 
Jūsų Kristuje 
Kun. Josef Persie 


Popiežiaus šv. Pijaus V bulė 
Ouo prima ternpore" 
(1570 m. liepos 14 d.) 


Vyskupas Pijus, Dievo tarnų tarnas, amžinam šio dalyko 
atminimui 


Kai tik buvome pakelti į apaštalų sosto viršūnę, Mes noriai 
skyrėme savo protą bei jėgas ir nukreipėme visas mintis į reikalą 
išlaikyti Bažnyčios kulto tyrumą. Mes siekėme tai įvykdyti ir, 
pačiam Dievui padedant, su visu reikiamu kruopštumu pabaigti. 


Tarpe kitų šventojo Tridento Susirinkimo dekretų, Mes 
turėjome nurodyti šventųjų knygų — Katekizmo, Mišiolo ir 
Brevijoriaus leidimą bei taisymą. Su paties Dievo sutikimu jau 
išleidus Katekizmą liaudies mokymui ir patobulinus Brevijorių 
deramam Dievo šlovinimui, atrodo tikrai būtina kuo greičiau 
pagalvoti apie tai, kas liko šioje srityje: būtent apie Mišiolo 
išleidimą, kad Mišiolas atitiktų Brevijorių, būtų tinkamas ir 
suderintas (nes Dievo Bažnyčiai labai tinka turėti vieną psalmių 
giedojimo būdą ir vieną Mišių aukojimo ritualą). 


Todėl šio darbo nuveikimą pavedėme rinktiniams mokytiems 
vyrams, O jie kruopščiai surinko visas senovines Mūsų Vatikano 
Bibliotekos bei kitas, kitose vietose surastas pataisytas bei 
nesugadintas knygas, taip pat perskaitė senų ir patikimų autorių 
taštus, palikusius mums prisiminimus apie šventą šių titualų 
įsteigimą, ir atstatė šį Mišiolą pagal pirmykštę šventųjų Tėvų 
normą bei paprotį. Jau ištirtą it pataisytą, rimtai apgalvoję, mes 
įsakėme jį Romoje kuo greičiau atspausdinti ir išleisti, kad iš šio 
nustatyto ir pradėto darbo visi gautų vaisių, kad kunigai suprastų, 


i r Missale Romanum ex dareto SS. Conalii Tyidentini restitutum, Fr. Pustet, Ratisbonae, 
1962, p. (5). Iš lotynų k. vertė kun. Edmundas Naujokaitis. 

kokias nuo šiol privalo naudoti maldas, kokių laikytis ritualų ir 
ceremonijų Mišių aukojime. 


Kad visi priimtų ir visur laikytųsi to, kas yra perduota 
švenčiausiosios Romos Bažnyčios, likusių bažnyčių motinos ir 
mokytojos, nuo šiol per visus būsimus laikus visose 
krikščioniškojo pasaulio provincijų patriarchalinėse, katedrų, 
kolegiatų ir parapijų, pasauliečių ir visų ordinų vienuolynų, tiek 
vyrų, tiek moterų, taip pat regulinėse karinių ordinų bei neskirtose 
sielovadai bažnyčiose ir koplyčiose, kuriose iš papročio ar 
privalomai aukojamos konventualinės Mišios garsiai su choru ar 
tyliai pagal Romos Bažnyčios apeigas, tenebūna Mišios giedamos 
ar skaitomos kitaip nei pagal Mūsų išleisto Mišiolo formulę, net 
jeigu jos būtų tos Bažnyčios kokiu nors būdu išskirtos arba 
apsaugotos Apaštalų Sosto indultu, papročiu, privilegija, net 
priesaika, apaštaliniu patvirtinimu ar kokiais nors kitais būdais, 
išskyrus tose, kuriose nuo pat įsteigimo, patvirtinto Apaštalų 
Sosto, buvo virš dviejų šimtų metų nuolat laikomasi papročio arba 
nuostatų, kaip aukoti Mišias — iš jų tokios aukojimo nuostatos ar 
papročio jokiu būdu neatimame. Tačiau jeigu šis Mišiolas, kurį 
dabar pasirūpinome išleisti, joms labiau patiktų, leidžiame, kad su 
vyskupo ar prelato bei visos kapitulos sutikimu būtų galima Mišias 
aukoti pagal jį. Šia Mūsų amžinai galiosiančia konstitucija 
nurodome ir įsakome, grasindami Mūsų pykčio bausme, kad iš 
visų aukščiau minėtų bažnyčių būtų pašalintas jų Mišiolų 
naudojimas, kad jie būtų visiškai ir visai atmesti, o prie šio Mūsų 
neseniai išleisto Mišiolo nebūtų visiškai nieko pridėta, iš jo išimta 
ar pakeista. 

Mes nurodome ir griežtai švento paklusnumo galia įsakome 
visiems ir kiekvienam aukščiau minėtų bažnyčių patriarchams, 
administratoriams ir kitiems asmenims, išsiskiriantiems bet kokiu 
bažnytiniu titulu, netgi Šventosios Romos Bažnyčios kardinolams 
ar turintiems kokį kitą laipsnį ar pranašumą, kad nuo šiol visai 
praleistų ir visiškai atmestų visokius kitokius nurodymus ir apeigas 
iš kitų, nors ir labai senų Mišiolų, kurių iki šiol laikytasi, ir kad 

giedotų bei skaitytų Mišias pagal apeigas, būdą it normas, kurias 
Mes dabar perduodame šiuo Mišiolu, bei nesiimtų Mišių aukojime 
pridėti ar skaityti kitokių ceremonijų ar maldų, nei yra šiame 
Mišiole. Taip pat apaštaliniu autoritetu bei šio laiško galia amžiams 
sutinkame ir leidžiame, kad jie nuo šiol sektų tiktai šiuo Mišiolu 
giedant ar skaitant Mišias bet kurioje bažnyčioje be jokio sąžinės 
skrupulo ir neužsitraukdami jokių bausmių, nuosprendžių ar 
cenzūrų, bei galėtų juo laisvai ir leistinai naudotis. 


Taip pat vyskupai, administratoriai, kanauninkai, kapelionai ir 
kiti bet kokio titulo pasauliečiai kunigai ar kokio nors ordino 
vienuoliai negali būti verčiami aukoti Mišias kitaip nei Mūsų 
nustatyta. Panašiai nustatome ir paskelbiame, kad jie negali būti 
kieno nors verčiami ar spaudžiami šį Mišiolą keisti, o šis laiškas 
negalės būti niekada vėlesniais laikais atšauktas ar pakeistas, bet 
visados liks tvirtai galiojantis. "Tam negali prieštarauti ankstesnės 
apaštalinės ar provincialiniuose bei sinodaliniuose visuotiniuose 
susirinkimuose išleistos konstitucijos it nurodymai ar specialiosios 
konstitucijos bei nurodymai, aukščiau minėtų bažnyčių papročiai, 
sutvirtinti labai senu ir neatmenamų, bet nesiekiančių dviejų šimtų 
metų įstatymu, atba bet kokie priešingi įstatai it papročiai. 


Norime ir tuo pačiu autoritetu nusprendžiame, kad po šios 
mūsų konstitucijos ir Mišiolo išleidimo kunigai, esantys Romos 
Kurijoje po mėnesio, esantys [Alpių] kalnuose — po trijų, O 
gyvenantys už kalnų — po šešių mėnesių, arba kai tik šis Mišiolas 
jiems bus pasiūlytas pirkti, Mišias giedoti ar skaityti privalo pagal jį. 


Kad jis liktų visame pasaulyje nesugadintas ir švarus nuo 
apsirikimų bei klaidų, apaštaliniu autoritetu bei šio laiško galia 
panašiai uždraudžiame, kad Mums ir Šventajai Romos Bažnyčiai 
tiesiogiai ar netiesiogiai pavaldžiose žemėse gyvenantys 
spaustuvininkai, gresiant knygų atėmimo ir šimto aukso dukatų 
bausmei, ipso fado skiriamai apaštaliniam iždui, taip pat kiti bet 
kurioje pasaulio dalyje esantys spaustuvininkai, gręsiant 
ekskomunikos /aize sententiae ir kitoms "Mūsų parinktoms 
bausmėms, drįstų ar ketintų jį kokiu nors būdu spausdinti, siūlyti 

af priimti, kol nėra Mūsų ar Mūsų tam skirto apaštalinio komisaro 
toms šalims specialaus leidimo; kol šis komisaras nepalygins 
Mišiolo egzemplioriaus, kurį pats spaustuvininkas naudos kaip 
normą spausdindamas kitus, su Mišiolu, atspausdintu [Romos] 


Mieste pagal didijį atspaudą; ir kol nebus pirmiau visiškai įsitikinta, 
kad jie sutampa ir tikrai niekuo nesiskiria. 


Kadangi būtų sunkų šį laišką nugabenti į visas krikščionių 
pasaulio vietas ir greitai visiems pateikti susipažinimui, įsakome jį 
kaip įprasta paskelbti ir pakabinti prie Apaštalų kunigaikščio [šv. 
Petro] bazilikos, prie Apaštalinės Kanceliarijos ir Cerpo de Fiori 
pradžioje. Taip pat įsakome, kad šio laiško spausdinti 
egzemplioriai, pasirašyti kokio nors viešojo notaro ir pažymėti 
asmens, turinčio bažnytinį titulą, antspaudu, būtų visose tautose ir 
vietose priimami su tokiu pat nedvejojančiu pasitikėjimu, koks 
būtų rodomas šiam, jeigu jis būtų parodytas ir pateiktas. 


Taigi jokiam žmogui neleista šį Mūsų leidimo, įstato, 
potvarkio, nurodymo, įsakymo, leidimo, indulto, pareiškimo, 
valios, dekreto ir draudimo raštą pažeisti ar jam lengvabūdiškai 
pasipriešinti. O jei kas nors tai išdrįstų pabandyti, tegul žino, kad 
užsitraukė visagalio Dievo ir jo palaimintųjų apaštalų Petro ir 
Pauliaus pyktį. 


Duota Romoje, Šv. Petro bazilikoje, Viešpaties Įsikūnijimo 
tūkstantis penki šimtai septyniasdešimtais metais, liepos Idų 
išvakarėse, Mūsų pontifikato penktaisiais metais. 


[Sekretonus] HA. Cumin. Caesar Glorierius 


Bažnyčios krizė 
Šitas tekstas gra ištrauka iš „Katalikų katekizmas apie Bažnyčios krizę“, 
autorius kun. Matthias Gaudyon. Visa knyga publikuojama piisų interneto 
puslapyje 

1. Ar Bažnyčia iš tiesų išgyvena krizę? 

Jei kas norėtų nematyti, jog Katalikų Bažnyčia išgyvena sunkią 
krizę, turėtų užmerkti akis. Jei 60-aisiais, Vatikano II Susirinkimo 
metu, dar buvo tikimasi naujo Bažnyčios suklestėjimo, tai šiandien 
matome visiškai priešingą vaizdą. Tūkstančiai kunigų metė savo 
pareigas ir tūkstančiai vienuolių bei seserų grįžo į pasaulietinį 
gyvenimą. Naujų pašaukimų Europoje ir Šiaurės Amerikoje taip 
sumažėjo, jog teko uždaryti daugybę seminarijų, vienuolynų ir 
kongregacijų namų. Dėl to daugybė parapijų neteko savo kunigo, 
o vienuolijoms teko atsisakyti daugelio mokyklų, ligoninių, senelių 
namų. „Šėtono dūmai per kažkokį plyšį įsiskverbė į Dievo 
šventovę“, — skundėsi popiežius Paulius VI 1972 m. birželio 26 
dieną.2 


„Pasak vieno Fabrizio de Santiso straipsnio 1971 m. rugsėjo 
25 dienos laikraštyje Comere della Sera, Italijoje per pastaruosius 8 
metus kunigystę metė apie 7000-8000 kunigų. Visoje Bažnyčioje 
nuo 1962 iki 1972 m. į pasauliečių luomą buvo grąžinti apie 21320 
kunigų. Į šį skaičių neįeina tie, kurie nesirūpina oficialiai 
laicizuotis“?. Iš viso Bažnyčioje nuo 1967 iki 1974 m. savo šventąjį 
pašaukimą metė apie 30000 — 40000 kunigų. Šie katastrofiški 
įvykiai gali būti lyginami nebent tik su tuo, kas vyko XVI amžiuje 
vadinamosios Reformacijos laikais. 


Seserų vienuolių padėtį nušviečia faktas, kurį papasakojo 
kardinolas J. Ratzingeris ir kurį jis pavadino „tipišku atveju“. 
Kvebekas, prancūzakalbė Kanados provincija, 60-ųjų pradžioje 
turėjo daugiausia seserų vienuolių. „Tarp 1961 ir 1981 m. dėl 


* Der Fes, 1972, Nr. 10, p. 313. 
8 May, Georg, Die Krise der nadkonziliaen Kirde und wir. Wien, Mediatrix, 1979, p. 50 ir toliau. 

mirties, išstojimo bei pašaukimų stokos seserų sumažėjo nuo 
46933 iki 26 294. Taigi apie 4490 nuostolis, ir šio proceso pabaigos 
dar nesimato. Naujų pašaukimų tuo pačiu laikotarpiu sumažėjo 
98,5/0. Tačiau ir tarp likusių 1,50 daugumą sudaro ne jauni 
žmonės, o vadinamieji „vėlai pašauktieji“. Tad remdamiesi 
paprasčiausiu apskaičiavimu visi sociologai vieningai pateikia 
niūrią, bet objektyvią prognozę: netrukus... iš mums žinomų 
moterų vienuolijų Kanadoje liks vien tik prisiminimas“*. Nuo to 
laiko perspektyvos ne ką tepagerėjo. Pvz., 1996 metais Vokietijoje 
rekordiškai sumažėjo kunigystės kandidatų skaičius. Vokietijos 
seminarijos ir vienuolynai suskaičiavo tik 232 įstojusiuosius. 1986 
m. jų buvo dar 7275. 


Visur mažėja domėjimasis Bažnyčia. "Tik mažuma katalikų dar 
vykdo sekmadienio pamaldų lankymo įsakymą. Kiekvienais metais 
tūkstančiai oficialiai išstoja iš Bažnyčios. Labiausiai kelia nerimą 
tai, kad dažniausiai Bažnyčiai nugarą atsuka būtent jauni žmonės. 
Iš 93000 katalikų, kurie 1989 m. Vokietijoje paliko Bažnyčią, 7090 
sudarė žmonės iki 35 metų. Iš viso Vokietijoje nuo 1970 iki 
1993m. iš Bažnyčios išstojo 1,9 milijono žmonių. Dažniausiai 
pasitaikantys pasitraukimo iš Bažnyčios motyvai yra ne neapykanta 
ar pyktis, o paprasčiausias abejingumas. Bažnyčia nieko nebesako 
žmonėms, ji nieko nebereiškia jų gyvenime, todėl ji paliekama, 
pavyzdžiui, norint nebemokėti bažnytinio mokesčio“. Katalikų 
religija tiesiog virsta nedidelės mažumos religija. Karlo Rahnerio 
žodžiais, Vokietijai gresia pavojus „pavitsti pagoniška šalimi su 
krikščioniška praeitimi ir krikščioniškomis senienomis“. "Tie patys 
žodžiai galioja ir daugeliui kadaise krikščioniškų šalių. 

2. Ar ši krizė yra tikėjimo krizė? 

Krikščioniškasis tikėjimas neabejotinai nyksta. Vis mažiau 
tikima tokiomis pagrindinėmis krikščioniškomis tiesomis kaip 
jo Ratzinger, Joseph Kard., Zur Lage ds Glaubers. Mūnchen, Zirich, Wien, Neue Stadt, 1985, p. 
102. 


 Osterbofėner Zeitung, 1996 04 19. 
š Vokietijoje valstybė nustatė Bažnyčios mokesčius. 

Dievo egzistavimas, Jėzaus Kristaus dievystė, dangus, skaistykla, 
pragaras. Labiausiai kelia nerimą tai, kad šias tikėjimo tiesas neigia 
ir tie, kurie vadina save katalikais bei reguliariai dalyvauja 
pamaldose. 


Šiek tiek statistikos tai patvirtins. Pagal vieną laikraščio Spigge! 
apklausą, 1992 m. Vakarų Vokietijoje į Dievą tikėjo tik 5696, Jo 
visagalybė — 3890, gimtąja nuodėme — 3094, Jėzaus dievyste — 
2990, pragaru —24997, 


Tačiau ir tarp katalikų padėtis yra katastrofiška. Tik 4304 
katalikų tiki fundamentalia Kristaus realaus prisikėlimo dogma. 
Net tarp tų, kurie sekmadieniais vaikšto į bažnyčią, tik 5590 tiki 
Kristaus gimimu iš mergelės, ir tik 4400 — popiežiaus 
neklystamumu. Tarp visų katalikų procentas dart mažesnis — 
popiežiaus neklaidingumo dogma tiki tik 3200. 

Čia atsiskleidžia visas krizės mastas: ne tik vis mažiau lieka 
save laikančių Bažnyčios nariais, bet ir dauguma tų, kurie dar 
oficialiai priklauso Bažnyčiai, nebeturi katalikų tikėjimo! Kas neigia 
nors vieną tikėjimo tiesą, praranda visą tikėjimą, nes tikėjimas yra 
visuma ir jį reikia priimti kaip visumą. Taigi jei 6890 neigia 
popiežiaus neklystamumą, tuomet vos kas trečias katalikas turi 
katalikų tikėjimą. 

3. Ar ši krizė yra ir moralės krizė? 


Kartu su tikėjimo krize koja kojon žengia ir dorovės krizė. Jei 
šv. Paulius ragina krikščionis, kad šie iškrypusioje kartoje spindėtų 
tarsi žiburiai pasaulyje (Fil 2, 15), tai šiandieniniams krikščionims 
vis labiau atrodo, kad jų gyvenimo būdas neturi niekuo skirtis nuo 
pasaulio vaikų, nuo netikinčiųjų. Jų silpnas ir tuščias tikėjimas 
nebepajėgia nei įtakoti, nei tuo labiau formuoti jų gyvenimo. 

Gimtosios nuodėmės susilpnintas žmogus visada linksta 
išlaisvinti savo geismus ir tuo būdu ima savęs nebevaldyti. 


7 Der Spigsl, 1992, Nr. 25, p. 36 ir toliau. 

Krikščioniškas tikėjimas, priešingai, žmogui sako, ko iš jo Dievas 
laukia ir kaip jis turi gyventi, paklusdamas Dievo valiai. Tikėjimo 
dėka žmogus žino apie pažadus, ko jis gali tikėtis, jei vykdo Dievo 
įsakymus, ir apie bausmes, kurias jam skirs Dievas, jei žmogus nuo 
Jo nusigręš. Tikėjimas ir sakramentai sustiprina žmogų, kad jis 
pajėgtų nugalėti savo blogus polinkius bei visiškai atsiduoti gėriui 
ir Dievo meilei. Jei visa tai atmetama ir jei žmogus nebetiki, kad 
yra pašauktas morališkai tobulėti ir amžinai gyventi Dieve, jis vis 
labiau atsiduos nežabotam mėgavimuisi šio pasaulio malonumais. 


Būtent tai mes šiandien ir išgyvename. Tokios dorybės kaip 
ištikimybė, skaistumas, teisingumas, pasiaukojimas ir pan. jau ir 
tarp krikščionių nebėra neginčijamos vertybės. Šiandien kas trečia 
šeima po 5—10 metų išsiskiria, ir visi žino, kad vis daugiau katalikų 
reikalauja leidimo skyryboms bei „antrosioms vedyboms“. 1984m. 
kovo mėn. Herderkomspondenz numeris rašė, kad katalikiškame 
Tirolyje  88/0 gyventojų atmeta katalikų mokymą apie 
kontraceptines priemones. Tuo tarpu jaunesnių nei 18-30 metų 
asmenų, kurie visiškai pritaria šiam mokymui, skaičius artėja prie 
nulio (1,896). 

4. Ar ši krizė yra ir dvasininkijos krizė? 

Tai, kad trūksta pašaukimų kunigystei bei vienuoliniam 
gyvenimui ir, kad daugelis išstoja iš šių luomų, aiškiai rodo, kad ir 
pastarieji yra apimti sunkios krizės. Daug dvasininkijos atstovų 
prarado tikėjimą ir todėl nebegali nei perduoti, nei įkvėpti jo 
kitiems. 

Jei, kaip matėme, net reguliariai lankančiųjų sekmadienio 
Mišias tikėjimas yra toks silpnas, tai priežasčių reikia ieškoti vien 
prastame tikėjimo skelbime. Jei kunigai reguliariai skelbtų katalikų 
tikėjimą, tai padėtis būtų visai kitokia. Žmonės prarado tikėjimą ne 
savaime — jis buvo jiems atimtas iš sakyklų ir katedrų. Jei tikėjimo 
tuesos pamoksluose metai po metų yra  nutylimos, 
reliatyvizuojamos ir net atvirai neigiamos, tuomet nėra ko stebėtis, 
kad eiliniai tikintieji praranda tikėjimą. Jaunesni žmonės dažnai su 

juo net nesusipažįsta. Taip, pvz., šiandien vaikai, eidami Pirmosios 
šv. Komunijos, paprasčiausiai nežino, kad mūsų Viešpats Jėzus 
Kristus iš tikrųjų, realiai ir substanciškai yra Eucharistijoje, nes jų 
klebonai patys netiki šia paslaptimi. Religijos vadovėlyje Wie 17 
Menschen leben (Kaip mes, žyronės, gyvename) galima perskaityti štai ką: 
„Kai žmonės dalyvauja Viešpaties vakarienėje kartu su Jėzumi, jie 
eina prie altoriaus. Kunigas duoda jiems duonos gabalėlį. Jie tą 
duoną valgo“?. Ši knyga gavo Bažnyčios i7prirutuy ir buvo leista 
Vokietijos vyskupų! Ernstas Kirchgūssneris taip rašo apie Jėzaus 
Knstaus prisikėlimą: „Niekas nematė Jėzaus prisikėlimo. Jei prie 
Jėzaus katsto būtų buvusi pastatyta filmavimo kamera, ji nebūtų 
nieko užfiksavusi. Istorija apie tuščią kapą, apie vyrus ir moteris, 
kurie prie jo skubėjo, apie Jėzaus pasirodymus nesiekia nieko 
įrodyti... Jėzaus mokiniai buvo giliai sukrėsti Jėzaus mirties. Kaip 
jie galėjo pakelti tokį dvasios skausmą: jų Viešpats ir Mokytojas 
patyrė visišką pralaimėjimą ir mirė ant kryžiaus kaip nusikaltėlis? 
Negi jie tapo apgaviko aukomis? O juk mes turėjome vilų! — toks 
buvo jų skundas. Nepaisant begalinio nusivylimo, patirto dėl 
Jėzaus, jie vis dar slapčia buvo prie Jo prisirišę. Niekas nežino, 
tačiau turbūt buvo taip: keletas ištikimųjų vėl susibūrė ir drauge vis 
lankė Jo kapą. Ir tada tikėjimas pradėjo palengva užvaldyti jų 
protus. Jie įgavo tikrumą, kad Jėzus gyvas“. 


Todėl nėra ko stebėtis, kad 1995 metų vadinamąjį Kirdhen- 
Volks-Besebren (Bažnyčios Kaudies pageidavimą), kuriame, tarp kita ko, 
atmetamas Bažnyčios moralinis mokymas ir reikalaujama 
galimybės suteikti moterims kunigų šventimus, pasirašė daug 
kunigų. Šiems reikalavimams pritarė netgi daug vyskupų, nors jie 
teigė neva nesutinką su tokios akcijos metodais. Nėra abejonės, 
kad „Bažnyčios liaudis“ tokių pageidavimų apskritai neturėtų, jei ji 
nebūtų buvusi jau daug metų savo kunigų ir mokytojų kurstoma 
prieš pagrindinius katalikybės principus. 


Š We r Mensden leben. Ein Religionsbudh. Herder, 1972, p. 78. Imprimatur 1972 01 17 suteikė 
Ereiburgo diecezijos generalinis vikaras Dr. Schlundas. 

, Kirchgassner, Ernst, Jaus — Diener dr Mersdxn // „Reihe fix dich“, t. 51, Sūddeutschc 
Verlagsgesellschaft, Ulm, p. 27 ir toliau. 

Žinoma, tokie nusilpusio tikėjimo dvasininkai nebepajėgia 
laikytis celibato, nes tai gali tik tas, kas turi gyvą tikėjimą ir karštą 
meilę Kristui. Jokia paslaptis, kad šiandien daug kunigų daugiau ar 
mažiau atvirai tuti nuodėmingų ryšių su moterimis, ir beveik 
kasdien sužinome, kad koks nors kunigas metė kunigystę, 
prisipažindamas jau daug metų nesilaikęs celibato. Akivaizdu, kad 
celibatas atbaido nuo kunigo pašaukimo daug jaunų Žmonių. 
Tačiau užuot prieš jį polemizavus, verčiau derėtų paklausti, kodėl 
anksčiau atsirasdavo tiek daug vyrų, noriai sutikdavusių su tokia 
auka, o šiandien jau taip nėra. 


5. Kuo šiandieninė krizė skiriasi nuo ankstesnių 
Bažnyčios krizių? 

Dabartinė Bažnyčios krizė nuo ankstesnių krizių labiausiai 
skiriasi tuo, kad dabar patys aukščiausi Bažnyčios hierarchai, 
prisidėję prie krizės sukėlimo, ją gina ir visaip kliudo imtis 
veiksmingų priemonių jai pašalinti. 

Bažnyčia jau ne kartą buvo atsidūrusi krizėje. Kunigai, 
vyskupai ir net popiežiai ne visada gyveno pagal Evangelijos 
priesakus.  Dvasininkijos nemoralumas ir palaidumas dažnai 
vesdavo į Bažnyčios nuosmukį. Pasitaikydavo, kad kunigai ar 
vyskupai nukrypdavo ir nuo tikrojo tikėjimo. Tačiau dar niekada 
nebuvo tokio meto, kai klaidos ir atviras tikėjimo tiesų neigimas 
būtų platinami su Romos autoritetų ir pasaulio vyskupų pritarimu 
bei skatinimu. Čia ir yra dabartinės krizės ypatingumas, kad ją 
skatina aukščiausi Bažnyčios autoritetai, neišskiriant nė popiežiaus. 
Niekas kitas, o popiežius Paulius VI 1968 m. pasakė žymiuosius 
žodžius, kad Bažnyčia yra savigriovos procese: „Bažnyčiai atėjo 
neramumo, savikritikos, galima sakyti, savigriovos valanda. Tai 


vidinis sukrėtimas... kurio niekas po Susirinkimo nelaukė“10 


!0 1968 12 07 kalba // DC 1969, p. 12. 

VšĮ „Laetitia“ leidybinio projekto „Už Tradiciją“ 
knygos 


Siūlome įsigyti knygynuose, o taip pat Šv. Kazimiero 
priorate, Birutės g. 1, Kaune. 


| Tėvas Emanuelis - TRAKTATAS APIE 
2 BAŽNYČIOS TARNYSTĘ 

Minkštas viršelis, 52 p. Kaina 2 Lt. 

Žymaus prancūzų klebono, benediktino vienuolio, 
dvasinio rašytojo patarimai broliams kunigystėje, 
kaip išlaikyti maldos dvasią Bažnyčios tarnystėje. 


TRADICINĖS IR NAUJOSIOS MIŠIOS 
1969 m. liturginės reformos problema (straipsnių 
rinkinys) 

Minkštas viršelis, 622 p. Kaina 20 Lt. 

Detali teologinė ir liturginė Naujųjų Mišių analizė 
atskleidžia, kad šios apeigos nesuderinamos su 
katalikų Tradicija. Trumpa Romos ritualo istorija, visas tradicinių 
ir Naujųjų Mišių tekstas. 


Šveicarijos fondas „UŽ GYVYBĘ“ - 
„MIRJAM... KODĖL TU VERKI?“ Moterų 
kančios po aborto 

Minkštas viršelis, 184 p. Kaina 5 Lt. 

Autentiški moterų liudijimai apie išgyvenimus po 
“aborto (poabortinį sindromą). Knyga atvirai sako 
tiesą apie negimusių vaikų žudymą it jo pasekmes pačiai motinai. 


14 


Šv. Vincentas Lerinietis - PRIMINIMAS 
Minkštas viršelis, 72 p. Kaina 5 Lt. 

Tai klasikinis veikalas apie Tradicijos reikšmę 
Bažnyčioje, kuriuo rėmėsi popiežiai ir Bažnyčios 
susirinkimai. Ši knyga parašyta V amžiuje, bet kaip 
niekada aktuali šiais modernizmo laikais. 


Arkivysk. Marcel Lefebvre - 
ATVIRAS LAIŠKAS SUTRIKUSIEMS 
KATALIKAMS 

Minkštas viršelis, 160 p. Kaina 7 Lt. 

Kodėl žymus misionierius ir hierarchas ryžtasi 
konfliktui su Roma? Nes iškilo grėsmė katalikų 
tikėjimui ir Bažnyčiai, kuriai jis tarnavo visą gyvenimą. Verta 
perskaityti ir nepritariantiems arkivysk. M. Lefebvre'o pozicijai! 


Kun. Juozas Lomanas - OUO VADIS, 
MODERNIOJI EUROPA? 
Minkštas viršelis, 336 p. Kaina 12 Lt. 
Europos kelias iš pagonybės į katalikišką civilizaciją ir 
atgal į pagonybę. Tragiška istorija, iliustruota šimtais 
“ citatų iš žymių filosofų ir mokslininkų veikalų. 
Atstoja populiarų įvadą į moderniąją filosofiją. 


ROMA IR TRADICIJA. Šv. Pijaus X kunigų 
brolijos derybos su Vatikanu 2004 metais 

Segta, 80 p. Kaina 3 Lt. 

Rinkinyje pateikti interviu ir Brolijos gen. vyresniojo 
paskaita atskleidžia, kad Brolijos siūlomas grįžimas 
prie Tradicijos yra vienintelė išeitis iš šiandieninės 
krizės Katalikų Bažnyčioje. 


Aleksandr Dvorkin - SEKTOS. "Totalitarinių 
sektų apžvalga 

Minkštas viršelis, 524 p. Kaina 20 Lt. 

Išsamiai iš krikščioniškų pozicijų  įvertinamos 
žymiausios totalitarinės sektos: mormonai, jehovistai, 
munistai, krišnaistai, „Naujojo amžiaus“ judėjimas ir 
tt. Vertimą finansavo Valstybinė jaunimo reikalų taryba. 


Šv. Liudvikas Marija Grinjonas de Monforas — 
AUKSINĖ KNYGA 

Kietas viršelis, 324 p. Kaina 24 Lt. 

XVIII a. prancūzų šventojo veikalų apie tobulą 
pamaldumą Švč. Mergelei Marijai rinkinys. Katalikų 
dvasinės literatūros klasika. 


AUKŠTYN ŠIRDIS - 
AUKŠTYN ŠIRDIS Katalikų maldos ir giesmės 

Net 900 puslapių ant plono popieriaus, kietas viršelis. 
Kaina 39 Lt. 

Šv. Mišių (pagal 1962 m. Mišiolą) tekstas lotynų ir 
lietuvių kalbomis, visos žymiausios maldos, litanijos 
ir pamaldžios praktikos, šimtai lotyniškų ir lietuviškų giesmių 
(daugelis iš jų su natomis), patogi maldų ir giesmių rodyklė. 
Geriausia dovana Pirmosios šv. Komunijos ar Sutvirtinimo proga! 

Liturginis kalendorius 
Sausis 

Viešpaties Gimimo oktava - I klasė. Pyžva/opa šventė. 
KY7A Jėzaus Širdies penktadienis. 
Švč. M. Marijos šeštadienis — IV klasė. 
Nek. Marijos Širdies šeštadienis. 
Švč. Jėzaus Vardas - II klasė. 
Eilinė diena. 
Eilinė diena — IV klasė; šv. Telesforo, pop. ir kank., min. 
Viešpaties Apsireiškimas (Epifanija, Trys Karaliai) — I klasė. 
Viswot. Bažnyčioje privaloma šventė. 
Eilinė diena — IV klasė. Kunigų ketvirtadienis. 
Eilinė diena — IV klasė. 
Švč. M. Marijos šeštadienis — IV klasė. 
Šv. Šeima - Jėzus, Marija ir Juozapas — II klasė. 
Eilinė diena — IV klasė. 
Eilinė diena — IV klasė. 
Mūsų Viešpaties Jėzaus Kristaus Krikšto paminėjimas — II klasė. 
Šv. Hiliaras, vysk., išp. ir Bažn. mok. — III klasė; šv. Felikso, kun. ir 
kank., min. 
Šv. Paulius, atsiskyrėlis, išp. — III klasė; šv. Mauro, abato, min. 
Šv. Marcelis I, pop. ir kank. — III klasė. 
II sekmadienis po Epifanijos — II klasė. 
Šv. Priskos, merg. ir kank. min. 
Prasideda maldų už krikščionių vienybę aštuondženis. 
Eilinė diena — IV klasė; šv. Marijaus, Mortos, Audifakso ir Abakumo, 
kankinių, min.; šv. karaliaus Kanuto, kank., min. 
Šv. Fabijonas, pop., ir Sebastijonas, kankiniai — III klasė. 
Šv. Agnietė, merg. ir kank. — III klasė. 
Šv. Vincentas ir Anastazas, kankiniai — III klasė. 
Šv. Raimundas Penjafortietis, išp. — III klasė; šv. Emerencijonos, 
merg. ir kank., min. Vilniaus arkikatedros konsekr. metinės — I klasė. 
III sekmadienis po Epifanijos — II klasė. 
Šv. apaštalo Pauliaus Atsivertimas — III klasė. 
Šv. Polikarpas, vysk. ir kank. — III klasė. 
Šv. Jonas Auksaburnis, vysk., išp. ir Bažn. mok. — III klasė. 
Šv. Petras Nolaskas, išp. — III klasė; šv. Agnietės, merg. ir kank., 
antrasis min. 
Šv. Pranciškus Salezas, vysk., išp. ir Bažn. mok. — III klasė. 
Šv. Martyna, merg. ir kank. — III klasė. 
Septuagezimos sekmadienis — II klasė. 

Vasaris 


Šv. Ignotas Antiochietis, vysk. ir kank. — III klasė. 

Švč. M. Marijos Apsivalymas (Grabnyčios) — II klasė. 

Eilinė diena — IV klasė; šv. Blažiejaus, vysk. ir kank., minėjimas. 

Šv. Andriejus Korsinis, vysk. ir išp. — III klasė. 

Kunigų ketvirtadienis. 

Šv. Agota, merg. ir kank. — III klasė. 

Švč Jėzaus Sirdies penktadienis. 

Šv. Titas, vysk. ir išp. — III klasė; šv. Daratos, merg. ir kank., min. 

Nek. Marijos Širdies šeštadienis. 

Seksagezimos sekmadienis — II klasė. 

Šv. Jonas Matietis, išp. — III klasė. 

Šv. Kirilas Aleksandrietis, vysk., išp. ir Bažn. mok. — III klasė; šv. 
Apolonijos, merg. ir kank. minėjimas. 

Šv. Skolastika, merg. — III klasė. 

Nek. Mergelės Marijos Apsireiškimas (Lurdo Marija) — III klasė. 

Šv. Septyni Švč. M. Marijos Tarnų Ordino Steigėjai, išp. — III klasė. 
Švč. M. Marijos šeštadienis 

Kvinkvagezimos sekmadienis — II klasė. 

Šv. Faustino ir Jovitos, kankinių, min. 

Eilinė diena — IV klasė. 

Pelenų diena — I klasė. 

Privalomas pasninkas ir susilaikymas nuo mėsiško valgio. 

Ketvirtadienis po Pelenų dienos — III klasė; šv. Simeono, vysk. ir 
kank., minėjimas. 

Šeštadienis po Pelenų dienos — III klasė. 

I gavėnios sekmadienis — I klasė. 

Šv. apaštalo Petro Sosto — II klasė; šv. ap. Pauliaus ir eilinės dienos 
minėjimas. 

Katedros aplankymas — us. all. 

Eilinė diena — III klasė; šv. Petras Damijanis, vysk., išp. ir Bažn. mok. 
minėjimas. 

Šv. Motiejus, apaštalas — II klasė; gavėnios metų ketvirčio dienos min. 
Patariamas pasninkas ir susilaikymas nuo mėsiško valgio. 

Eilinė diena — III klasė. 

Gavėnios metų ketvirčio diena — II klasė. 

Privalomas susilaikymas nuo mėsiško valgio, patariamas pasninkas. 

Gavėnios metų ketvirčio diena — II klasė; šv. Sopulingosios Mergelės 
Gabrieliaus, išp., minėjimas. 

Patariamas pasninkas ir susilaikymas nuo paėsiško valgio. 

II gavėnios sekmadienis — I klasė. 

Pamaldų tvarka 


Kaunas 
Gailestingumo Motinos koplyčia 
Birutės g. 1, įėjimas iš Vaidoto g. (prie Panemunės troleibusų žiedo). 


Sekrudieriais: | 

10.00 Švč. Sakramento adoracija, 

11.00 giedotinės šv. Mišios su pamokslu. 
Siokiadieniais: 

I-III ir V: 


ZA5Ė šv. Mišios / 17.15 rožančius / 18.00 šv. Mišios. 

IV: 

TAB šv. Mišios / 17.00 Švč. Sakramento adoracija / 18.00 šv. 
Mišios. 

VI: 

8.15* / 9.00 šv. Mišios. 


* Šių Mišių gali nebūti, prašome iš anksto pasiteirauti tel. 8-618-12953, 


Galimybė atlikti išpažintį iki rožančiaus (vakarinių pamaldų), šeštadienį 
ir sekmadienį - iki rytinių šv. Mišių, taip pat kitu laiku paprašius kunigo. 


Nuo kovo mėn. pamaldos vakare prasidės viena valanda vėliau. 
Šiauliai 
Švč. Merg. Marijos Gimimo koplyčia 
Vilniaus g. 68. 
Sekrudieniais: 


16.30 giedotinės šv. Mišios su pamokslu. 


Galimybė atlikti išpažintį iki Mišių, taip pat kitu laiku paprašius kunigo. 


Yra galimybė susitarti dėl kitų sakramentų, ligonių aplankymo ir 
katekizmo pamokų (tel. 8-618-12953). 


NAUJIENOS 
Mes planuojame išleisti: 


Prel. Dr. F. Barkus - DIEVAS IR ŽMOGUS 

Labai geras katekizmas suaugusiems ir vyresniems vaikams. Pirmą 
kartą išleistas Romoje 1950 m., maždaug 500 p. 

(Dėl koregavimo darbų pavėluos.) 


BAŽNYČIOS MOKYMAS - 

I knyga: Apie Bažnyčią 

„Apie Bažnyčią“ prasideda knygų serija su garsiomis enciklikomus, 
(daugelis iš jų pirmą kartą išversta į lietuvių kalbą). Šie tekstai yra 
kaip paslėptas lobynas. Daug mūsų laikmečio klausimų bei 
problemų popiežiai jau seniai numatė ir davė atsakymą. 

(Pasirodys vasario mėnesį.) 


Šv. Kazimiero prioratas 
Birutės g. 1, LT-45320 Kaunas 
Tel./Faks: (8-37) 749563 
Tel: (8-37) 345357 
El. paštas: prioratas(0)fsspx.lt 
Mob.: 8-618-12953 
Interneto svetainė: http://fsspx.lt 
Mūsų sąskaitos Vilniaus banke: 
VšĮ „LAETITIA“, a.s.: LT 17 7044 0600 0100 9465 (aukoms) 
VšĮ „LAETITIA“, a.s.: LT 02 7044 0600 0542 9928 (knygoms) 
Įmonės kodas: 110089710 


